《舟中与安道手谈遣日》
宋代·汪梦斗

日长消困共枰棋，适兴何须苦用机。舟窄不妨眠对局，暑轻已觉汗沾衣。

身如禅定一榻上，心似游丝千里飞。何似清吟发天籁，精神疏畅肉生肥。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。